
PRITARTA
Šiaulių miesto savivaldybės tarybos 
2023 m.                       d. sprendimu Nr. T-



SUSITARIMAS
DĖL ŠIAULIŲ MIESTO SAVIVALDYBĖS IR UAB „ALSVETA“ 2022 M. VASARIO 8 D. INVESTICIJŲ ŠIAULIŲ PRAMONINIO PARKO VALSTYBINĖS ŽEMĖS SKLYPE SUTARTIES NR. SŽ-146 NUTRAUKIMO


2023 m.                                  d. Nr.
Šiauliai


Šiaulių miesto savivaldybė (toliau – Savivaldybė), adresas: Vasario 16-osios g. 62, Šiauliai, atstovaujama					        , veikiančio pagal Šiaulių miesto savivaldybės tarybos 2023 m. birželio ___ d. sprendimu Nr. T-___ „Dėl pritarimo nutraukti Šiaulių miesto savivaldybės ir UAB „Alsveta“ 2022 m. vasario 8 d. investicijų Šiaulių pramoninio parko valstybinės žemės sklype sutartį Nr. SŽ-146“ suteiktus įgaliojimus,
ir UAB „Alsveta“, įmonės kodas 302860966, adresas: Dvaro g. 64-206, Šiauliai (toliau – Investuotojas), atstovaujama direktoriaus _____________________, veikiančio pagal bendrovės įstatus, toliau kartu vadinamos Šalimis, o kiekviena atskirai – Šalimi,
įvertinusios Investuotojo 2023 m. gegužės 9 d. Šiaulių miesto savivaldybės investuotojų atrankos ir valstybinės žemės sklypų nuomos ne aukciono būdu Šiaulių pramoniniame parke vertinimo komisijos posėdžio metu išdėstytas aplinkybes (2023-05-11 protokolas Nr. VAK-232, registracija DVS „Avilys“) ir vadovaudamosi Šiaulių miesto savivaldybės ir UAB „Alsveta“ 2022 m. vasario 18 d. investicijų Šiaulių pramoninio parko valstybinės žemės sklype sutarties Nr. SŽ-146 (toliau – Sutartis) 18 punktu, sudarė šį susitarimą (toliau – Susitarimas) prie Sutarties, kuriame susitaria dėl tokių jo sąlygų:
.	Šalys nuo 2023 m. liepos 1 d. bendru sutarimu nutraukia Sutartį.
.	Savivaldybė taiko Investuotojui Sutarties 15 punkte nustatytą atsakomybę ir reikalauja sumokėti valstybinės žemės nuomos mokestį už valstybinės žemės sklypą (mokesčio dydis – 835,38 Eur), esantį Dubijos g. 187, Šiauliuose (sklypo plotas – 0,5126 ha), už laikotarpį nuo Sutarties ir 2022 m. balandžio 20 d. Valstybinės žemės sklypo nuomos sutarties Nr. 31SŽN-139-(14.31.55.) (toliau – Žemės nuomos sutartis) įsigaliojimo iki Sutarties ir Žemės nuomos sutarties nutraukimo. Valstybinės žemės nuomos mokestį Investuotojas turi sumokėti per vieną mėnesį į sąskaitą Nr. LT647300010002408966, AB „Swedbank“, b. k. 73000 arba į sąskaitą LT327180000000142105, AB Šiaulių bankas, b. k. 71800. Mokesčio gavėjas – Šiaulių miesto savivaldybės administracija, įstaigos kodas – 188771865. Įmokos kodas 3121 – juridinių asmenų žemės nuomos mokestis. 
. Investuotojas įsipareigoja iki 2023 m. liepos 1 d. sutvarkyti valstybinės žemės sklypą (nugriauti, išmontuoti ir (arba) kitaip pašalinti visus išnuomotame žemės sklype esančius ir Investuotojui priklausančius pastatus, statinius, įrenginius ar daiktus ir sutvarkyti išnuomotą žemės sklypą, esantį Dubijos g. 187, Šiauliuose, taip, kad jo būklė kaip įmanoma labiau atitiktų išnuomoto žemės sklypo būklę, buvusią Žemės nuomos sutarties sudarymo dieną, ir perduoti sutvarkytą žemės sklypą Savivaldybei pagal perdavimo–priėmimo aktą.
. Šalys susitaria, kad Šalių pasirašytas Susitarimas įsigalioja Susitarimo registracijos Savivaldybėje dieną.
. Investuotojas įsipareigoja per 5 darbo dienas nuo Susitarimo įsigaliojimo dienos apie Sutarties nutraukimą informuoti Nacionalinę žemės tarnybą prie Lietuvos Respublikos žemės ūkio ministerijos ir inicijuoti Žemės nuomos sutarties nutraukimą.
. Investuotojas įsipareigoja per 5 darbo dienas nuo Žemės nuomos sutarties nutraukimo dienos pateikti prašymą išregistruoti Žemės nuomos sutartį valstybės įmonėje Registrų centre ir apie išregistravimą raštu informuoti Savivaldybę.
. Nustatyti, kad Susitarimas:
. įsigalioja nuo jo registracijos Savivaldybėje dienos ir yra neatskiriama Sutarties dalis;
. sudaromas dviem egzemplioriais lietuvių kalba po vieną egzempliorių kiekvienai Šaliai ir abu egzemplioriai turi vienodą teisinę galią;
. Susitarimas galioja iki visų Susitarimo įsipareigojimų įvykdymo dienos.





_______________                           __________________  
(pareigos)                   A. V.                (parašas)                                      (vardas, pavardė)
__________                               
(data)



UAB „Alsveta“ direktorius                    _______________                           __________________               
A. V.                 (parašas) 	  (vardas, pavardė)
__________               	
(data)




















Susitarimo kuratorius
Ekonomikos ir investicijų skyriaus vyr. specialistė
Ilona Ringytė-Gedvilė, tel. 8 600 96050, el. p. ilona.gedvile@siauliai.lt.




